Diari Oficial de la Generalitat Valenciana


Sumari del DOGV 9611, del 06-06-2023 (2023/5894)

RESOLUCIÓ de 19 de maig de 2023, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda el depòsit en l'Oficina Pública de Depòsit dels Estatuts de les Organitzacions Sindicals i Empresarials de la Comunitat Valenciana, de la modificació dels estatuts de l'entitat Cercle Agroalimentari de la Comunitat Valenciana (El Cercle) i la seua publicitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9611

Data del DOGV
:   06-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5894


Data del document
:   18-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 19 de maig de 2023, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual s'acorda el depòsit en l'Oficina Pública de Depòsit dels Estatuts de les Organitzacions Sindicals i Empresarials de la Comunitat Valenciana, de la modificació dels estatuts de l'entitat Cercle Agroalimentari de la Comunitat Valenciana (El Cercle) i la seua publicitat. [2023/5894]  
Vista la sol·licitud i la documentació annexa presentada per la representant de l'entitat Cercle Agroalimentari de la Comunitat Valenciana (El Cercle), proveïda de NIF Z83659842 i inscrita en l'Oficina Pública de Depòsit dels Estatuts de les Organitzacions Sindicals i Empresarials amb el número 18664716.  
D'acord amb el que es disposa en la Llei 19/1997, d'1 d'abril, sobre regulació del dret d'associació sindical; el Reial decret 416/2015, de 29 de maig, sobre depòsit d'estatuts de les organitzacions sindicals i empresarials; l'Ordre 1/2016, de 19 de maig, de la Conselleria d'Economia Sostenible, Sectors Productius, Comerç i Treball, per la qual es crea i regula el depòsit d'estatuts de les organitzacions sindicals i empresarials de la Comunitat Valenciana amb funcionament a través de mitjans electrònics, i la Resolució de 14 de juny de 2018, de la directora general de Treball i Benestar Laboral, per la qual s'estableixen les directrius per a la publicació en el Diari Oficial de la Generalitat Valenciana de les resolucions de depòsit d'estatuts de les organitzacions sindicals i empresarials de la Comunitat Valenciana, previstes en l'Ordre 1/2016, aquesta Subdirecció General de Relacions Laborals resol:  
  
  
Primer  
Ordenar-ne el depòsit en l'Oficina Pública de Depòsit dels Estatuts de les Organitzacions Sindicals i Empresarials de la Comunitat Valenciana.  
  
Segon  
Disposar la publicació d'aquesta resolució en el Diari Oficial de la Generalitat Valenciana, fent constar que el seu àmbit territorial és la Comunitat Valenciana, el seu àmbit funcional és empresarial i els promotors i signants de l'acta de modificació són María Pilar Gil García i Enrique Choví Navarro.  
  
Tercer  
Donar publicitat al text íntegre de la modificació dels estatuts depositats, que podrà ser objecte de consulta pública accedint a l'adreça electrònica següent: http://www.indi.gva.es/es/web/dg-trabajo/acceso-a-la-aplicacion-deose.  
  
València, 19 de maig de 2023.- El subdirector general de Relacions Laborals: Joaquín Vañó Gironés.